Mandat ta' Inibizzjoni Numru 1937/2018/1 LM MALTA QORTI ĊIVILI PRIM'AWLA ONOR. Illum il-21 ta' Diċembru, 2018 Mandat ta' Inibizzjoni Numru: 1937/2018/1 LM 2018, li jgħid: Rat ir-Rikors tas-soċjetà rikorrenti Gasapoli Limited (C31870) kif rappreżentata minn Frank Paul Hammoud (ID 542997M), li ġie ppreżentat fit-30 ta' Novembru, Illi l-esponenti għandha interess li jitħarsu l-jeddijiet tal-esponenti: Paġna 1 minn 22 Qrati tal-Ġustizzja Mandat ta' Inibizzjoni Numru 1937/2018/1 LM Illi l-esponenti sabiex tikkawtela d-drittijiet tagħha, tixtieq iżżomm lill-intimata milli tagħmel kwalsiasi xogħlijiet ta' kwalsiasi natura, inkluż dawk ta' tħaffir u kostruzzjoni, fuq l-art/proprjetà tal-esponenti (immarkata bl-aħmar fuq il-pjanta hawn annessa – Dok. G1) li tinsab fl-Imrieħel, aċċessibbli minn triq bla isem li tiżbokka għal fuq Imrieħel By-Pass, konfinanti mill-Grigal ma' plot B2, mil-Lbiċ ma' plot C2, mill-Punent ma' triq ġdida bla isem li tiżbokka fi Mrieħel By Pass u mix-Xlokk ma' stabbiliment bl- isem 'Pace & Mercieca' jew irjiħat aktar preċiżi, u dan peress illi x-xogħlijiet ġia intrapriżi mill-intimata, inkluż dak ta' tħaffir, saru u qegħdin isiru b'mod abbużiv, illegali u mingħajr il-kunsens tas-soċjetà esponenti. Illi l-proċeduri ġudizzjarji relattivi qegħdin jiġu ppreżentati kontestwalment mal- preżenti. Illi l-esponent se jiġi ppreġudikat jekk l-intimat ma jiġix inibit kif ingħad; Għaldaqstant, l-esponenti umilment jitlob lil din l-Onorabbli Qorti jogħġobha tordna l- ħruġ ta' mandat ta' inibizzjoni sabiex iżommu milli jkompli jagħmel il-ħwejjeġ hawn imsemmija. id-digriet tagħha tat-30 ta' Novembru, 2018 fejn laqgħet provviżorjament u rriservat li tipprovdi b'mod definittiv fi stadju ulterjuri, u dan ai termini tal-artikolu 875(2) tal-Kap. Rat ir-Risposta tas-soċjetà intimata Terracore Limited (C2227), kif debitament rappreżentata minn Alfred Saliba Sciortino (ID 327410M), ippreżentata fil-5 ta' Diċembru, 2018, li tgħid kif ġej: Illi permezz ta' rikors għall-ħruġ ta' mandat ta' inibizzjoni fl-ismijiet fuq ċitati tat-30 ta' Novembru, 2018, ir-rikorrenti Gasapoli Limited ('Gasapoli'), tablet lil din l- Onorabbli Qorti tinibixxi lill-intimata milli: Tagħmel kwalsiasi xogħlijiet ta' kwalsiasi natura, inkluż dawk ta' tħaffir u kostruzzjoni, fuq l-art/proprjetà tal-esponenti (immarkata bl-aħmar fuq il-pjanta hawn annessa – Dok. G1), li tinsab fl-Imrieħel, aċċessibbli minn triq bla isem li tiżbokka għal fuq Imrieħel By-Pass, konfinanti mill-Grigal ma' plot B2, mil-Lbiċ ma' Paġna 2 minn 22 Qrati tal-Ġustizzja Mandat ta' Inibizzjoni Numru 1937/2018/1 LM plot C2, mill-Punent ma' triq ġdida bla isem li tiżbokka fi Mrieħel By-Pass u mix-Xlokk ma' stabbiliment bl-isem 'Pace and Mercieca' jew irjiħat aktar preċiżi, u dan peress illi x-xogħlijiet ġia intrapriżi mill-intimata, inkluż dak ta' tħaffir, saru u qegħdin isiru b'mod abbużiv, illegali u mingħajr il-kunsens tas-soċjetà esponenti. Illi b'digriet tat-30 ta' Novembru, 2018 stess, dina l-Onorabbli Qorti laqgħet it-talba provviżorjament sakemm jingħata d-digriet definittiv wara s-smigħ filwaqt illi appuntat ir-rikors għas-6 ta' Diċembru, 2018, fil-11am. L-esponenti qed tressaq ir-risposta tagħha abbażi tal-istess digriet. Kuntest proċedurali u fatti tal-każ Illi qabel xejn, l-esponenti bir-rispett tinnota illi l-pretensjoni tar-rikorrenti – li fuqha hija qiegħda ssejjes il-mandat t'inibizzjoni odjern – u ċioe l-art in kwistjoni ġewwa l- Imrieħel By-Pass, hija mertu ta' kawża separata li preżentement tinsab pendenti quddiem il-Prim Awla tal-Qorti Ċivili kif diversament presjeduta (Terracore Limited vs Gasapoli Limited, Rik. Ġuramentat Nru. 898/2018/TA), differita għas-6 ta' Diċembru, 2018). Illi, di fatti, din il-kawża (898/2018) infetħet wara li ġiet ippreżentata ittra uffiċjali (Dok. TC1), ai termini ta' inter alia l-Artikolu 1357 (2) tal-Kap. 16 tal-Liġijiet ta' Malta fejn Gasapoli Limited intalbet taddivjeni għall-ippubblikar ta' att finali skont konvenju tat-13 ta' Lulju, 2015 (kopja tiegħu hawn annessa u mmarkata Dok. TC2), li skada fit- tlettax (13) t'Awwissu, 2018; Illi permezz tal-konvenju surriferit, Gasapoli obbligat ruħha li tassenja u tittrasferixxi b'titolu ta' bejgħ a favur il-kumpannija xerrejja (Terracore) li bl-istess titolu ta' bejgħ wiegħdet li, u obbligat ruħha li, taċċetta u takkwista il-porzjon diviża ta' art li tinsab fl-Imrieħel, ġieli mal-limiti ta' In-Nadur, u ġieli mal-limiti ta' Ix-Xewkija, aċċessibbli minn triq bla isem li tiżbokka għal fuq Imrieħel By-Pass. L-istess art hija tal-kejl ta' erba' mitt metru kwadru (400m.k.) bil-faċċata ta' massimu ta' ħmistax-il metru u ħamsa u tmenin ċentimetru (15.85m), u liema porzjon t'art hija mmarkata bl-aħmar fuq il-pjanta annessa mal-iskrittura surriferita bħala ittra 'A', kif aħjar deskritta fl- imsemmi konvenju, versu l-ħlas tas-somma kumplessiva ta' ħames mija u sebgħa u erbgħin elf Euro (€547,000), minn liema prezz is-soċjetà intimata diġà għamlet u qed tkompli tagħmel diversi pagamenti akkont tal-istess [recte] ; Paġna 3 minn 22 Qrati tal-Ġustizzja Mandat ta' Inibizzjoni Numru 1937/2018/1 LM Illi oltre l-proċeduri surriferiti, il-konvenuta saħansitra ppreżentat mandat t'inibizzjoni (li wkoll għadu pendenti quddiem il-Prim Awla tal-Qorti Ċivili kif diversament presjeduta 1476/2018/1 SM) kontra r-rikorrenti li permezz tiegħu talbet lil Gasapoli tiġi inibita "milli tbiegħ, tittrasferixxi u/jew tiddisponi bi kwalunkwe mod sia in toto kif ukoll in parte mill-proprjetà ossia il-porzjon diviża ta' art li tinsab l-Imrieħel, ġieli mal- limiti ta' In-Nadur u ġieli mal-limiti ta' Ix-Xewkija, aċċessibbli minn triq bla isem li tiżbokka għal fuq Imrieħel By-Pass, liema art hija tal-kejl ta' erba' mitt metru kwadru (400 m.k.) bil-faċċata ta' massimu ta' ħmistax-il metru u ħamsa u tmenin ċentimetru (15.85m), mertu tal-konvenju datat it-13 ta' Lulju, 2015, u kif aħjar deskritta fl-istess konvenju, sia b'titolu oneruż jew gratuwitu lil terzi, u/jew milli toħloq xi piż jew dritt/ijiet reali u jew personali fuq l-istess proprjetà, u dan in kawtela tad-drittijiet tas- soċjetà rikorrenti kif emanenti mill-imsemmi konvenju." Illi s-soċjetà konvenuta tħoss li jkun utili li jiġi spjegat l-iter tal-fatti li, ħin bla waqt, wasslu għal dan il-mandat improvviż; Illi, fil-perkors tan-negozjati li wasslu għall-konvenju de quo il-partijiet kontendenti kienu qablu illi, la darba dan jiġi konkluż (kif fil-fatt ġara), il-konvenuta setgħet tavvja pjan sħiħ ta' xogħlijiet ta' kostruzzjoni fuq l-art mertu tal-istess konvenju ġewwa l- Imrieħel. Fil-fatt, tali xogħlijiet inbdew mis-soċjetà konvenuta ftit wara li ġie pattwit l- imsemmi konvenju, b'dan illi x-xogħlijiet baqgħu għaddejjin sa ftit taż-żmien ilu, u ċioe għal aktar minn tliet (3) snin, u dan a piena konoxxenza u bil-barka sħiħa tas-soċjetà Gasapoli; Illi tajjeb illi jingħad ukoll li s-soċjetà rikorrenti hija wkoll is-sid ta' porzjon art li tinsab preċiżament biswit is-sit mertu ta' dawn il-proċeduri; Illi oltre li mhuwiex minnu, ma jista' qatt ikun verosimili li s-soċjetà ma tintebaħx li qed isir tali xogħol fi proprjetà tagħha, għal dan iż-żmien kollu; Illi inoltre, Frank Paul Hammoud, qua direttur tar-rikorrenti, tant kien konsapevoli bl- iżvilupp li nediet is-soċjetà konvenuta wara l-iffirmar tal-konvenju in mertu, illi s-Sur Hammoud stess kien, sa ftit tax-xhur ilu (jiġifieri 'il fuq minn sentejn minn meta nbdew ix-xogħlijiet mill-konvenut) saħansitra qajjem lanjanza dwar il-fatt illi, dejjem skont hu, l-iżvilupp li kienet qed twettaq Terracore sporġa għal fuq is-sit adjaċenti proprjetà ta' Gasapoli, b'dan illi allegatament ittieħed feles mill-proprjetà tar-rikorrenti; 10 Illi f'dan ir-rigward u għal kull buon fini, jingħad illi l-konvenuta kienet inkarigat l-iżvilupp (li kienet qed teżegwixxi s-soċjetà jikkonstata jekk Paġna 4 minn 22 Qrati tal-Ġustizzja Mandat ta' Inibizzjoni Numru 1937/2018/1 LM il-proprjetà adjaċenti tar-rikorrenti. fuq konvenuta) kienx verament sporġa Sadanittant pero', jiġi enfasizzat bil-qawwa illi la s-Sur Sammut, u wisq anqas id- diretturi l-oħrajn, qatt ma lissnu l-iċken ilment fuq il-fatt li kienu qed isiru xogħlijiet ta' kostruzzjoni fuq il-proprjetà li għad għandha tiġi trasferita lil Terracore u dawn qatt ma taw struzzjonijiet lis-soċjetà konvenuta sabiex din twaqqaf il-prosegwiment tax- xogħolijiet. Anzi, minn dejjem kien hemm kunsens ċar da parti tar-rikorrenti għat- twettiq ta' żvilupp tal-art de quo sa ma l-partijiet resqu għall-att finali; 11 Hawnhekk tajjeb jingħad illi minn evalwazzjoni estensiva tas-sit li saret da parti tas- surveyor, irriżulta kjarament illi dak li kien qed jallega s-Sur Sammut, u ċioe illi ttieħdet porzjon mill-art adjaċenti għall-proprjetà mertu tal-konvenju de quo, ma kienx minnu, u l-partijiet kontendenti dehru konkordi dwar dan il-fatt. Tant hu hekk, sa ftit jiem qabel ma skada l-konvenju tat-13 ta' Lulju, 2015, Frank Paul Hammoud kien addirittura ftiehem diversi drabi mad-direttur tas-soċjetà konvenuta, Alfred Saliba Sciortino, u kif ukoll man-Nutar Veronica Rensink Mifsud Hayes u r-rappreżentant legali tas-Sur Saliba Sciortino, Dottor Frank Lucia, fuq data u ħin biex il-partijiet jidhru fuq l-att finali, u dan huwa sorrett ukoll b'korrispondenza kopjuża bejn il-partijiet f'dan is-sens. 12 Illi madanakollu, għal raġunijiet li jaf hu biss, is-Sur Sammut kien invarjabbilment, u dejjem fl-aħħar minuta, iġib skuża b'oħra biex jevita li jattendi għal-laqgħat li kienu skedati. Infatti, is-Sur Sammut (f'isem is-soċjetà rikorrenti) wara li kien diġà ppospona diversi appuntamenti bi skużi differenti, saħansitra kkanċella l-aħħar appuntament proprju ftit sigħat qabel ma dan kellu jseħħ, din id-darba bl-iskuża li wieħed minn ħutu (ukoll direttur mas-soċjetà rikorrenti) kien ma jiflaħx dak in-nhar. 13 Illi meta Alfred Saliba Sciortino (f'isem Urbas) reġa' għamel kuntatt mal-istess Frank Paul Hammoud sabiex l-appuntament isir ftit jiem wara, u ċioe meta ħuh kien ser ikun f'sikktu, Frank Paul Hammoud qal lis-Sur Saliba Sciortino sabiex jippreżenta ittra uffiċjali. Mistoqsi mis-Sur Xerri għalfejn kien hemm il-ħtieġa ta' ittra uffiċjali fiċ-ċirkostanzi, is-Sur Hammoud ma tah l-ebda risposta. 14 Għalhekk, tenut kont tas-suespost, wieħed qajla jifhem kif, u fuq liema bażi, is-soċjetà rikorrenti qed titlob il-ħruġ tal-mandat odjern meta hija, bla ombra ta' dubbju, kienet: (i) Kuntenta tħalli x-xogħlijiet da parti tas-soċjetà konvenuta jipprosegwu għal dan iż-żmien kollu; (ii) Lesta tidher fuq l-att finali sa ftit jiem qabel l-iskadenza tal-imsemmi konvenju. Paġna 5 minn 22 Qrati tal-Ġustizzja Mandat ta' Inibizzjoni Numru 1937/2018/1 LM 15 Illi madanakollu, fis-siegħa u l-ħin, is-soċjetà rikorrenti qed tilmenta mix-xogħlijiet li hi stess ippermettiet (u dan kif ser jiġi spjegat aħjar fit-trattazzjoni ta' dan il-mandat); 16 Illi, finalment, tajjeb jingħad ukoll li preżentement ix-xogħlijiet mertu ta' dan il- mandat twaqqfu mis-soċjetà intimata; 2.0 Kunsiderazzjonijiet Legali Illi l-Artikolu 873 tal-Kodiċi ta' Organizzazzjoni u Proċedura Ċivili espressament jipprovdi illi sabjiex talba għall-ħruġ ta' mandat ta' inibizzjoni tkun tista' tintlaqa' jinħtieġ illi l-Qorti tkun sodisfatta: Illi prima facie r-rikorrenti għandu dawk il-jeddijiet; (ii) Illi l-aġir tal-intimat ikun ta' preġudizzju lir-rikorrent; u (iii) Illi l-mandat ikun meħtieġ sabiex jitħarsu l-jeddijiet tar-rikorrenti1. Ċiv. – 14/7/1988), il-Qorti qalet, fir-rigward tal-prova tal-jedd prima facie li dan: "… huwa rekwiżit oġġettiv u mhux soġġettiv, ma jiddependix mill-element diskrezzjonali tal-ġudikant, jew il-jeddijiet jidhru 'prima facie', mal-ewwel daqqa t'għajn, jew ma jidhru xejn, għall-finijiet tal-ħruġ tal-mandat." Żiedet tgħid: "li l-Kodiċi ta' Proċedura Ċivili jippreskrivi kategorikament illi l-Qorti m'għandhiex toħroġ dak il-mandat" jekk it-tliet rekwiżiti tal-mandat fuq imsemmija ma jkunux sodisfatti." Ġie wkoll ritenut illi mandat t'inibizzjoni Huwa mezz eċċezzjonali u mhux normali ta' provvediment legali u l-ħarsien li l-liġi timmira għalih fit-talba tal-parti rikorrenti huwa dak li, mingħajr il-ħruġ tal-Mandat, il-jedd li jista' jkollu jitneħħa darba għal dejjem u b'mod irrimedjabbli … it-tiftix li trid tagħmel il-Qorti huwa dak jekk, bl-għamil li minnu qiegħed jibża' r-rikorrent, jistax Ċiv. 5.8.1954) u Direttur tal-Kuntratti et vs George Mckay Me Intyre (Kumm. G.V. 14.6.1995); Ara wkoll aktar riċentement, Malta Union of Bank Employees vs Bank of Valletta plc, 27.01.2014, fejn dawn l- elementi ġew riprodotti. Paġna 6 minn 22 Qrati tal-Ġustizzja Mandat ta' Inibizzjoni Numru 1937/2018/1 LM jintilef darba għal dejjem jedd li l-istess rikorrent jidher li għandu fil-waqt li ħareġ it- talba għall-ħruġ tal-Mandat".2 Illi f'dan ir-rigward hija ġurisprudenza kostanti ta' dawn il-Qrati illi t-tielet rekwiżit għall-ħruġ tal-mandat (ċioe li l-mandat ikun meħtieġ sabiex jitħarsu l-jeddijiet tar- rikorrent) mhuwiex sodisfatt f'każ illi l-preġudizzju soffert mir-rikorrenti jista' jiġi sanat bil-ħlas ta' danni. Dan għaliex ir-rikorrent għandu l-ewwelnett iġib prova illi l- ħruġ ta' dan il-mandat huwa tassew meħtieġ – jekk ir-rikorrenti jkollu rimedju eventwali permezz ta' kawża għal danni ma jkollux jedd li jitlob il-ħruġ ta' mandat ta' inibizzjoni. l-mansjoni ta' din il-Qorti mhuwiex li tiddeċiedi finalment dwar il-pretensjonijiet tagħhom fil-mertu iżda huwa limitat u ċirkoskritt biex tara jekk huwiex sodisfatt dak li trid il-liġi sabiex ikun operattiv Mandat ta' Inibizzjoni. Il-Mandat ta' Inibizzjoni huwa mezz proċedurali eċċezzjonali. Għalhekk ma jistax jinħareġ il-Mandat jekk il-ħsara lamentata mir-rikorrent tkun tista' tiġi rimedjat mod ieħor.3 Ġie mtenni illi: Kif ukoll illi Ir-rabta ta' Mandat t'Inibizzjoni m'għandhiex tintuża bħala arma ta' theddid jew ġegħil (arm twisting) lill-parti intimata li, jew tagħmel dak li tixtieq il-parti rikorrenti jew ma tagħmel xejn. B'dan il-mod, il-mandat ma jibqax għodda li tħares il-jedd prima facie tal-parti rikorrenti, imma ssir sarima li żżomm lill-parti intimata milli tgawdi l-jeddijiet tagħha. Il-Qorti hi tal-fehma li qatt ma kienet ir-rieda tal-liġi li l- Mandat ta' Inibizzjoni jinbidel f'arma bħal din".4 Illi għalhekk jiġi sottomess illi l-fatti tal-każ għandhom jiġu eżaminati fid-dawl ta' dawn ir-rekwiżiti stabbiliti mil-liġi u l-każistika nostrana. 2.1 Prima Facie r-rikorrent m'għandux il-jeddijiet pretiżi Illi mingħajr preġudizzju għas-suespost, ir-rikorrent naqset għal kollox milli turi li għandha d-drittijiet pretiżi minnha. Ibda biex, u kif diġà ngħad, kienet ir-rikorrenti 2 Charles Mansueto vs Saviour Borg Delicata, Prim Awla, 25/01/2005; Angelo Mckay Me Intyre vs Marin Pavlovic, Qorti tal-Kummerċ, Rikors Nru. 3135/94, Deċiż 22/09/1995. 3 Dr Kenneth Tantawi noe vs Direttur Ġenerali tal-Kuntratti, Prim Awla, 26 ta' Marzu, 2014. 4 Avukat Dr John Bogovic vs Direttur tal-Kuntratti, Prim Awla, 18 ta' Lulju, 2008. Paġna 7 minn 22 Qrati tal-Ġustizzja Mandat ta' Inibizzjoni Numru 1937/2018/1 LM stess li awtorizzat lill-konvenuta sabiex twettaq ix-xogħlijiet li issa qed tittenta twaqqaf. Barra minn hekk, li kieku r-rikorrenti resqet għall-kuntratt finali qabel it-13 t'Awissu, 2018, jiġifieri madwar erba' (4) xhur ilu, kif kellha obbligu tagħmel, ir-rikorrenti ma kien jifdlilha ebda titolu fuq il-proprjetà de quo, b'dan illi kien jisfa fix-xejn kwalunkwe dritt ieħor li din kien ikollha fuq l-istess. Semmai, l-aġir tar-rikorrenti juri b'mod ċar li dawn il-proċeduri qed jintużaw minn Gasapoli biss bħala mezz konvenjenti sabiex tisfrutta u ttellef il-bejgħ tal-proprjetà lis-soċjetà konvenuta (mertu ta' proċeduri separati), għal raġunijiet li taf hi biss, u dan għaliex ma teżisti l-ebda raġuni valida (la ai termini tal-konvenju u wisq anqas fil-liġi) sabiex il-konvenju jitħassar. 2.2 Ir-rikorrenti mhux se ssofri preġudizzju Fir-rigward tar-rekwiżit tal-prova ta' 'preġudizzju' is-soċjetà esponenti ittenni illi dan jibni fuq id-drittijiet tar-rikorrenti, illi għandhom almenu jirriżultaw prima facie. Jekk l- ewwel element huwa nieqes, daqstant ieħor ma jistax jingħad illi r-rikorrenti uriet li se ssofri preġudizzju. Barra minn hekk, jekk semmai ir-rikorrenti se ssofri xi preġudizzju (li l-konvenuta terġa' ttenni li mhuwiex il-każ), dan huwa biss għaliex hija naqset milli tidher fuq l-att finali mingħajr raġuni valida fil-liġi, b'dan illi hija l-konvenuta li ntortament sofriet u qed issofri preġudizzju kbir a kawża tal-aġir tar-rikorrenti, u mhux bil-kontra, kif qed tallega din tal-aħħar. Di fatti, tant hu hekk, illi l-konvenuta rriservat (fi proċeduri oħra) li tfittex għad-danni li kkawżatilha r-rikorrenti minħabba l- ksur tal-obbligi kuntrattwali li din kellha versu Terracore Limited skont il-konvenju surriferit. Illi għalhekk, huwa ironiku kif ir-rikorrenti qed tuża l-għemil illeċitu tagħha stess (meta din għażlet li ma tidhirx fuq l-att finali) sabiex tilmenta minn allegat preġudizzju. Finalment, għandu jiġi rrimarkat ukoll illi li kieku verament ix-xogħlijiet li qed twettaq il-konvenuta setgħu kienu preġudizzjevoli għar-rikorrenti, għaliex din baqgħet qatt ma ħadet passi tul dawn l-aħħar tliet snin? U għalhekk, wieħed jistaqsi ukoll, jekk kien qed jiġi rekat preġudizzju lir-rikorrenti tramite x-xogħlijiet ta' kostruzzjoni in kwistjoni, għalfejn din kienet qablet (diversi drabi) fuq data u ħin biex jiġi ppubblikat l-att finali li permezz tiegħu l-art in mertu kienet ser tiġi ttrasferita lill-konvenuta? Illi mingħajr preġudizzju għas-suespost, huwa umilment sottomess illi anke jekk, dato ma non concesso u biss għall-grazzja tal-argument, din il-Qorti ssib illi s-soċjetà rikorrenti għandha prima facie d-drittijiet pretiżi u li se ssofri preġudizzju, xorta Paġna 8 minn 22 Qrati tal-Ġustizzja Mandat ta' Inibizzjoni Numru 1937/2018/1 LM waħda l-mandat t'inibizzjoni mhuwiex neċessarju sabiex ir-rikorrenti tipproteġi tali dritt pretiż. Kif ġa ngħad hemm każistika stabbilita illi tistabbilixxi illi l-mandat t'inibizzjoni huwa minnu nnifsu rimedju straordinarju li m'għandux japplika fejn hemm rimedji oħra. Hekk, din il-Qorti kif presjeduta stqarret5 illi: Il-Qorti trid tiqs ukoll l-element tal-preġudizzju. Rikonoxxut il-jedd prima facie tar- rikorrenti, il-grad ta' preġudizzju rikjest bħala bażi ta' akkordar ta' ħruġ ta' mandat, hu preġudizzju "li ma jkunx jista' jiġi rrimedjat". Irid jingħad ukoll jekk l-inkonvenjent jew in-nuqqas lamentat jitneħħa, imqar b'deċiżjoni wara li jiġi mistħarreġ il-każ fil- mertu, jiġi nieqes dan l-element meħtieġ għall-ħruġ tal-Mandat. (Vide digriet tal-Prim Awla tal-Qorti Ċivili deċiż fit-2 ta' Jannar 1993 – Atti tar-Rikors għall-ħruġ tal-Mandat ta' Inibizzjoni fl-ismijiet "Avukat Victor Vassallo Grixti Bonavia Gat vs Joseph Morcelet et noe"). Illi apparti minn dan, ħsara jew preġudizzju ma titqiesx bħala irrimedjabbli meta si tratta ta' telf pekunjarju ċioe telf ta' qligħ jew flus. Di fatti, skont l-insenjament mogħti fid-digriet finali fl-ismijiet Francis Galea Loffreda et vs Carmelo Galea Loffreda et deċiża fit- 13 ta' Mejju, 2014, per Onor. Imħallef J.R.Boumaiza: "Tqis illi huwa wkoll miżmum li l- ħruġ ta' Mandat ta' Inibizzjoni ma jingħatax ġeneralment fejn il-pretensjoni ta' min jitolbu tkun waħda li tirreferi għall-kumpens kwantifikabbli u ħlas ta' danni meta dan jista' jitħares b'rimedju proċedurali kawtelatorju ieħor skont il-liġi" (Enfasi ta' din il- Qorti). Vide wkoll IWT Group Malta Ltd vs Direttur Ġenerali Kuntratt et, deċiża fil-11 ta' Marzu, 2003). Il-Mandat ta' Inibizzjoni huwa meqjus bħala mezz proċedurali ta' natura eċċezzjonali (Vide Charles Mansueto vs Saviour Borg Delicata deċiża fil-25 ta' Jannar, 2005, per Aboulezz Joseph R. Boumaiza: ".. il-ħarsien li l-liġi qiegħda timmira għalih bi proċediment bħal dak tal-lum huwa li, mingħajr il-ħruġ tal-Mandat, il-jedd li jista' jkollu r-rikorrent jitneħħa darba għal dejjem ..." Fid-dawl ta' dawn il-prinċipji u tenut kont taċ-ċirkostanzi tal-każ odjern, il-konvenuta tinnota illi, fl-aħħar mill-aħħar, ir-rimedju tar-rikorrenti jista' jkun biss wieħed għal danni, għaliex l-art mertu ta' dan il-mandat xorta waħda għandha tgħaddi f'idejn il- konvenuta ai termini tal-konvenju tat-13 ta' Lulju, 2015. 3.0 Konklużjoni Paġna 9 minn 22 Qrati tal-Ġustizzja Mandat ta' Inibizzjoni Numru 1937/2018/1 LM Għal dawn ir-raġunijiet, l-esponenti umilment jissottomettu illi t-talbiet tar-rikorrenti għandhom jiġu miċħuda bl-ispejjeż kontra tagħha. Rat id-dokumenti esebiti u l-atti kollha tar-Rikors. Semgħet ix-xhieda u t-trattazzjoni tal-partijiet. Rat il-verbal tal-udjenza tas-6 ta' Diċembru, 2018 fejn ir-Rikors tħalla għal provvediment kamerali, li qed jingħata llum. Rat l-artikoli rilevanti tal-Kap. 12 relattivi għal mandati ta' inibizzjoni, u partikolarment l-artikoli 831, u 873 sa 877 tal-Kap. 12 tal-Liġijiet ta' Malta. Il-kwistjoni bejn il-partijiet Permezz tar-rikors tagħha għall-ħruġ ta' Mandat ta' Inibizzjoni, is-soċjetà rikorrenti qiegħda tittenta twaqqaf lis-soċjetà intimata milli tagħmel kull tip ta' xogħol, ta' kull natura, inkluż xogħol ta' tħaffir u kostruzzjoni, fuq l-art proprjetà tas-soċjetà rikorrenti fl-Imrieħel, u dan minħabba li ġie allegat mis- soċjetà rikorrenti li dan ix-xogħol qiegħed isir b'mod abbużiv, illegali u mingħajr il-kunsens tas-soċjetà rikorrenti. Jirriżulta mir-risposta tas-soċjetà intimata li bejn il-partijiet hemm kawża pendenti dwar l-art inkwistjoni, liema kawża nfetħet wara li s-soċjetà intimata bagħtet ittra uffiċjali lis-soċjetà rikorrenti fejn talbitha taddivjeni għall-iffirmar Paġna 10 minn 22 Qrati tal-Ġustizzja Mandat ta' Inibizzjoni Numru 1937/2018/1 LM tal-att finali ta' trasferiment tal-art mertu ta' dawn il-proċeduri, u dan skont it- termini tal-konvenju ffirmat bejn il-partijiet fit-13 ta' Lulju, 2015. Il-konvenju ffirmat bejn il-partijiet hu għall-bejgħ ta' porzjon art ta' erba' mitt metru kwadru (400m.k.) bil-prezz ta' ħames mija u sebgħa u erbgħin elf Euro (€547,000) li minnhom diġà saru ħlasijiet akkont da parti tas-soċjetà intimata lis-soċjetà rikorrenti. Jirriżulta wkoll li s-soċjetà intimata intavolat talba għall- ħruġ ta' Mandat ta' Inibizzjoni ieħor li permezz tiegħu qiegħda tittenta żżomm lis-soċjetà rikorrenti milli tbiegħ l-art inkwistjoni, għalkemm sa issa għad m'hemm l-ebda deċiżjoni fir-rigward. Fir-risposta tagħha s-soċjetà intimata l-partijiet kienu fi trattattivi bejniethom għall-bejgħ tal-art inkwistjoni, u li s-soċjetà intimata kellha pjanijiet għall-kostruzzjoni ta' din l-art, liema xogħol ta' kostruzzjoni, skont is-soċjetà intimata, kellu jinbeda hekk kif jiġi ffirmat il-konvenju bejn il-partijiet. Is-soċjetà intimata qalet li wara li ġie ffirmat il-konvenju bejn il-partijiet, fil-fatt kien inbeda x-xogħol min-naħa tagħha, u li dan ix-xogħol kien ilu għaddej madwar tliet snin qabel ġie intavolat dan il-Mandat ta' Inibizzjoni. Ġie spjegat ukoll li s-soċjetà rikorrenti hi s-sid ta' art oħra biswit dik mertu ta' din il-proċedura, u li hu ferm inverosimili li fi tliet snin ħadd mis-soċjetà rikorrenti ma ntebaħ bix-xogħlijiet li kienu qed isiru mis- soċjetà intimata. Is-soċjetà intimata min-naħa tagħha ċaħdet li bix-xogħol ta' kostruzzjoni li qiegħda twettaq b'xi mod rikbet fuq l-art tas-soċjetà rikorrenti. Intqal ukoll li minkejja li ġew iffissati diversi appuntamenti għall-iffirmar tal-att finali bejn il-partijiet, kull darba li l-partijiet ikunu ser jersqu għall-iffirmar tal- kuntratt għall-bejgħ tal-art, l-esponenti tas-soċjetà rikorrenti ħarġu b'xi skuża sabiex dan il-kuntratt jibqa' ma jiġix iffirmat. Paġna 11 minn 22 Qrati tal-Ġustizzja Mandat ta' Inibizzjoni Numru 1937/2018/1 LM Provi u riżultanzi Is-soċjetà rikorrenti ppreżentat kopja tar-rikors maħluf ippreżentat minnha stess fit-30 ta' Novembru, 2018, bir-rapport peritali anness miegħu6, liema rikors fih talba speċifika lill-Qorti għall-iffissar tal-konfini preċiżi tal-art li hemm il-ħsieb li tiġi akkwistata mis-soċjetà intimata wara l-konvenju ffirmat bejn il- partijiet, kopji ta' pjanti tas-sit mertu ta' dan il-Mandat7, kopja tal-konvenju ffirmat bejn il-partijiet fit-13 ta' Lulju, 20158, kopja tar-rikors maħluf fil-kawża intavolata mis-soċjetà intimata sabiex is-soċjetà rikorrenti taddivjeni għall- iffirmar u l-ippubblikar tal-att ta' trasferiment tal-proprjetà inkwistjoni9, kif ukoll kopja tar-risposta maħlufa intavolata minnha fil-kawża li nfetħet mis- soċjetà intimata. Fl-udjenza li nżammet quddiem din il-Qorti xehed Frank Paul Spiteri Caruana, direttur tas-soċjetà rikorrenti, li kkonferma li bejn il-partijiet hemm kawża għaddejja. Ix-xhud qal li bil-konvenju ffirmat bejn il-partijiet kien hemm il- ħsieb li jiġu trasferiti erba' mitt metru kwadru (400 m.k.) ta' art, filwaqt li s- soċjetà intimat ħadet erba' mija u tlettax-il metru kwadru (413 m.k.) bix- xogħol ta' kostruzzjoni li qiegħda twettaq. Ix-xhud qal li hu kien speċifiku li mill-faċċata ma setgħux jiġu ttrasferiti aktar minn ħmistax punt tmienja ħamsa Hammoud ikkonferma li s-soċjetà intimata telgħet sal-livell tat- triq bil-bini tagħha, u li sa issa laħaq tlesta l-iżvilupp ta' tliet sulari taħt il-livell 11 tal-proċess. 16 et seq. tal-proċess. 19 tal-proċess. 23 tal-proċess. 27 tal-proċess. Paġna 12 minn 22 Qrati tal-Ġustizzja Mandat ta' Inibizzjoni Numru 1937/2018/1 LM tat-triq mill-binja pprospettata mis-soċjetà intimata. Ix-xhud qal li s-soċjetà rikorrenti ma kinitx taf li kien hemm applikazzjoni u li nħareġ il-permess għall- iżvilupp relattiv, u li huma saru jafu bix-xogħol li qiegħed isir mis-soċjetà intimata meta dan laħaq sar stat ta' fatt. Madanakollu x-xhud ikkonferma li kien hemm tal-inqas żewġ laqgħat mas-soċjetà intimata rigward dan l-iżvilupp u n-negozju li sar bejn il-partijiet fuq l-art mertu tal-kawża. Ix-xhud qal li fil- bidu li s-soċjetà intimata bdiet ix-xogħol, hu kien taħt l-impressjoni li dawn kienu qegħdin jaħdmu fil-proprjetà tagħhom, u li sussegwentement kien il- perit tiegħu Christian Civelli li kien qallu li bix-xogħol li kienet qiegħda twettaq is-soċjetà intimata, din kienet daħlet ħafna fl-art tas-soċjetà rikorrenti. qal li l-kuntratt finali għat-trasferiment tal-art baqa' ma ġiex iffirmat minħabba li s-soċjetà intimata ma mxietx mal-konvenju fir-rigward tal-modalità tal-ħlas, il-kejl tal-faċċata u dwar il-konfini tal-art tagħha, u għalhekk is-soċjetà rikorrenti ddeċidiet li m'għandhiex tonora l-parti tagħha tal-ftehim u ma tidhirx fuq l-att ta' bejgħ. Xehdet ukoll in-nutar Veronica Rensink Mifsud Litlehamer li qalet li kienu ġew iffissati diversi appuntamenti bejn il-partijiet sabiex għall-iffirmar tal-att finali ta' bejgħ tal-art mis-soċjetà rikorrenti lis-soċjetà intimata, u li dawn dejjem tħassru mis- soċjetà rikorrenti. Ix-xhud ikkonfermat li saħansitra fir-rigward tal-aħħar appuntament li kellhom bejniethom il-partijiet, hi kienet ġiet infurmata permezz ta' telefonata ftit biss qabel il-partijiet kellhom jersqu għall-iffirmar tal-kuntratt, fejn ġiet infurmata li ħu Frank Paul Hammoud kien indispost u li għalhekk il-kuntratt ma kienx ser isir. 56 tal-proċess. Paġna 13 minn 22 Qrati tal-Ġustizzja Mandat ta' Inibizzjoni Numru 1937/2018/1 LM Konsiderazzjonijiet legali Skont l-artikolu 873(1) tal-Kap. 12 li jistabbilixxi r-rekwiżiti ġenerali għall-ħruġ ta' mandat ta' inibizzjoni, l-iskop ta' mandat ta' din ix-xorta huwa dak li jżomm persuna milli tagħmel kwalunkwe ħaġa li tista' tkun ta' preġudizzju għall- persuna li qed titlob il-Mandat. Illi skont l-artikolu 873(2) tal-Kap. (2) Il-qorti m'għandhiex toħroġ tali mandat jekk ma tkunx sodisfatta li dak il-mandat huwa meħtieġ sabiex jitħarsu l-jeddijiet tar-rikorrent, u li dak ir-rikorrent prima facie jidher li għandu dawk il-jeddijiet." Illi jirriżultaw minn dan l-artikolu tliet presupposti għall-ħruġ ta' mandat ta' inibizzjoni: (1) Ikun sejjer isir xi att li jista' jkun ta' preġudizzju għal xi jedd tar-rikorrenti. periklu jkun għad-dritt fiż-żmien meħtieġ biex jinkiseb pronunzjament fil- mertu, 'l hekk imsejjaħ periculum in mora;12 (2) Iż-żamma tal-imsemmi att tkun meħtieġa biex jiġi mħares dan il-jedd. kont tal-fatt illi s-subinċiż (2) huwa marbut mas-subinċiż (1) tal-artikolu 873 tal- Kap. 12, il-Qorti trid tqis ukoll l-element tal-grad ta' preġudizzju. Rikonoxxut il- jedd prima facie tar-rikorrenti, il-grad ta' preġudizzju rikjest sabiex jiġi akkordat il-ħruġ tal-Mandat, huwa wieħed "li ma jkunx jista' jiġi rrimedjat". LXXII.ii.290 u 40, Main Street Catering Establishment Limited vs. L-Awtorità tal-Ippjanar, P.A., 02.11.2010. Paġna 14 minn 22 Qrati tal-Ġustizzja Mandat ta' Inibizzjoni Numru 1937/2018/1 LM jingħad ukoll illi jekk l-inkonvenjent jew in-nuqqas lamentat jista' jitneħħa, imqar b'deċiżjoni wara li jiġi mistħarreġ il-każ fil-mertu, jiġi nieqes dan l- element meħtieġ għall-ħruġ tal-Mandat. Illi apparti dan, ħsara jew preġudizzju ma titqiesx bħala irrimedjabbli meta si tratta ta' telf pekunjarju ċjoè telf ta' qligħ jew flus. Di fatti, skont l-insenjament mogħti fid-digriet finali fl-ismijiet Francis Galea Loffreda et vs. Carmelo Galea Loffreda et13: "Tqis illi huwa wkoll miżmum li l-ħruġ ta' Mandat ta' Inibizzjoni ma jingħatax ġeneralment fejn il-pretensjoni ta' min jitolbu tkun waħda li tirreferi għal kumpens kwantifikabbli u ħlas ta' danni meta dan jista' jitħares b'rimedju proċedurali kawtelatorju ieħor skont il-liġi." Il-Qorti m'għandhiex toħroġ Mandat bħal dan jekk ma tkunx soddisfatta li l- imsemmi Mandat huwa neċessarju sabiex jitħarsu l-jeddijiet tar-rikorrent u ċjoè dannu irrimedjabbli li jinneċċesita rimedju adegwabbli. F'sentenzi oħrajn il-Qrati tagħna jkomplu jelaboraw fuq dak li jfisser dannu irrimedjabbli u l- Prim'Awla tal-Qorti Ċivili fil-proċeduri fl-ismijiet Angelo Mckay Me Intyre et noe vs. "… il-frażi 'tkun ta' ħsara' (fl-Art. 873(1) tal-Kap. 12) għandha tingħata interpretazzjoni li dak li qed jipprova jiġi inibit, jekk ma jiġix inibit, jista' jkun ta' preġudizzju fis-sens li mhux biss jikkawża ħsara però li jikkawża ħsara li m'hemmx alternattiva għalih almenu fil-mori tal-kawża jew li l-alternattiva hija sproporzjonata ..."; Paġna 15 minn 22 Qrati tal-Ġustizzja Mandat ta' Inibizzjoni Numru 1937/2018/1 LM Dan l-insenjament jirrifletti duttrina illi kienet diġà ġiet stabbilita u enunċjata preċedentement mill-Qrati nostrani fosthom, inter alia fil-proċeduri fl-ismijiet Victor Rensink Mifsud vs. Joseph Morcelet et (Rikors Nru. 4216/92) u fid-digriet fl-ismijiet (3) ikun jidher prima facie li r-rikorrent għandu dak il-jedd. Il-liġi tħares il-jedd prima facie bħala rekwiżit meħtieġ għall-ħruġ tal-Mandat. Irid għalhekk, ikun jedd, anke jekk prima facie, biex jimmerita ħarsien. Mhux biżżejjed li jkun sempliċi diffikultà, disaġju jew tħassib. Dwar il-prova tal-jedd prima facie, il- Qorti tal-Appell, fid-deċiżjoni tagħha fl-ismijiet Sonia Bonavia Gat pro et noe vs. "… huwa rekwiżit oġġettiv u mhux soġġettiv, ma jiddependix mill-element diskrezzjonali tal-ġudikant, jew il-jeddijiet jidhru prima facie, mal-ewwel daqqa t'għajn, jew ma jidhru xejn, għall-finijiet tal-ħruġ tal-mandat." Illi jingħad ukoll illi l-fatt li tintlaqa' talba għall-ħruġ tal-Mandat, ma jfissirx li l- jedd ikun ippruvat. Kif daqstant ieħor ma jfissirx, illi għax talba għall-ħruġ ta' Mandat ma tintlaqax, allura l-jedd pretiż ma jeżistix. Mhux il-kompitu tal-Qorti fl-atti tal-Mandat tara jekk il-jedd pretiż huwiex suxxettibbli għal suċċess fl- azzjoni fil-mertu, iżda biss jekk il-jedd pretiż jikkwalifikax bħala tali għall-finijiet oġġettivi tal-liġi. Paġna 16 minn 22 Qrati tal-Ġustizzja Mandat ta' Inibizzjoni Numru 1937/2018/1 LM Illi kulma hu meħtieġ, u fl-istess ħin huwa biżżejjed, għall-ħruġ ta' Mandat ta' Inibizzjoni, li jkun hemm fumus boni iuris. Huwa loġiku li billi l-Mandat ta' Inibizzjoni huwa att kawtelatorju li jrid jinħareġ qabel ma jiġi aċċertat min għandu raġun fil-mertu, il-Mandat jinħareġ favur dak li "jidher", fi kliem l-istess liġi, mal-ewwel daqqa t'għajn li għandu raġun, jiġifieri b'mod verosimili jew plawsibbli, fi kliem ieħor b'mod li jitwemmen jew ikun kredibbli. Dan min-naħa l-waħda jeskludi pretensjonijiet li huma frivoli jew assurdi, jew saħansitra fejn hemm mera possibbiltà u min-naħa l-oħra jeskludi l-ħtieġa li l-pretensjoni jkollha probbabilità kbira li tintlaqa' fil-mertu. Dan hu konformi maċ- ċirkostanza li proċedura ta' din ix-xorta hija intiża sabiex tkun sommarja, billi mhuwiex mistenni li jitressaq quddiem il-Qorti fi stadju bħal dan kulma jmissu jitressaq quddiemha, waqt is-smigħ tal-kawża dwar il-jedd. Dan billi fil-proċess dwar il-mertu, l-iskop hu li jiġi aċċertat x'inhu d-dritt fil-każ konkret, filwaqt li l- iskop tal-proċess għall-ħruġ ta' Mandat ta' Inibizzjoni għandu biss il-funzjoni strumentali li jikkawtela pretensjoni ta' dritt, anke jekk din tista' ma tkunx fondata, sakemm ikun hemm pronunzjament ġudizzjarju dwar jekk hix tabilħaqq fondata fid-dritt jew le. Mal-imsemmija tliet elementi espliċitament imsemmija mil-liġi, jistgħu jiżdiedu oħrajn, bosta minnhom elaborati mill-ġurisprudenza: (4) Il-Mandat ta' Inibizzjoni huwa meqjus bħala mezz proċedurali ta' natura eċċezzjonali. Illi kif intqal fis-sentenza fl-ismijiet Charles Mansueto vs. Saviour Pace Delicata 17 minn 22 Qrati tal-Ġustizzja Mandat ta' Inibizzjoni Numru 1937/2018/1 LM "Illi … l-Mandat ta' Inibizzjoni huwa mezz proċedurali eċċezzjonali u mhux normali ta' provvediment legali. Il-ħarsien li l-liġi qegħda timmira għalih bi proċediment bħal dak tal-lum huwa li, mingħajr il-ħruġ tal-Mandat, il-jedd li jista' jkollu r-rikorrent jitneħħa darba għal dejjem u b'mod irrimedjabbli. Dan ma jfissirx li l-fatt li talba għall-ħruġ ta' Mandat ta' Inibizzjoni tintlaqa', ikun ifisser li l-jedd huwa ippruvat. Bħalma lanqas ifisser li l-fatt li talba għall-ħruġ ta' Mandat bħal dak ma ntlaqax ikun ifisser li l-jedd pretiż ma jeżistix. It-tiftix li trid tagħmel il-Qorti huwa dak jekk, bl-għemil li minnu qiegħed jibża' r-rikorrent, jistax jintilef darba għal dejjem jedd li l-istess rikorrent jidher li għandu filwaqt li ħareġ it-talba għall-ħruġ tal-Mandat."16 (5) "Ir-rabta ta' Mandat ta' Inibizzjoni m'għandhiex tintuża bħala arma ta' theddid jew ġegħiel (arm twisting) lill-parti intimata li, jew tagħmel dak li tixtieq il-parti rikorrenti jew ma tagħmel xejn. B'dan il-mod, il-Mandat ma jibqax għodda li tħares il-jedd prima facie tal-parti rikorrenti, imma ssir sarima li żżomm lill-parti intimata milli tgawdi l-jeddijiet tagħha. Il-Qorti hi tal-fehma li qatt ma kienet ir-rieda tal-liġi li l-Mandat ta' Inibizzjoni jinbidel f'arma bħal (6) Ir-rekwiżiti għall-ħruġ tal-Mandat huma kumulattivi mhux alternattivi. Għalhekk jekk xi wieħed minnhom ma jirriżultax, il-Qorti għandha tiċħad it- talba għall-ħruġ tal-Mandat.18 17 Ara sentenza fl-ismijiet Avukat Dr John Bogovic vs. Direttur tal-Kuntratti, P.A., 18.07.2008. Paġna 18 minn 22 Qrati tal-Ġustizzja Mandat ta' Inibizzjoni Numru 1937/2018/1 LM Ikkonsidrat: Permezz tat-talba tagħha għall-ħruġ ta' Mandat ta' Inibizzjoni, is-soċjetà rikorrenti qiegħda tittenta twaqqaf xogħol ta' żvilupp li nbeda diġà, u dan minħabba li skont hi dan l-iżvilupp qiegħed isir fuq proprjetà tagħha, u għalhekk huwa abbużiv u illegali. Jirriżulta li l-iżvilupp mertu ta' dawn il- proċeduri qiegħed isir fuq art li ġie ffirmat konvenju għat-trasferiment tagħha bejn il-partijiet, liema promessa ta' bejgħ iżda baqgħet qatt ma ġiet ratifikata permezz tal-iffirmar ta' kuntratt għall-bejgħ ta' din l-art mis-soċjetà rikorrenti għal dik intimata. Din il-kwistjoni tifforma l-mertu ta' kawża separata li hemm bejn il-partijiet. Is-soċjetà intimata għalhekk bdiet tiżviluppa art li mhix tagħha u dan stante li l-proċeduri għall-akkwist ta' din l-art għadhom mhumiex finalizzati bejn il-partijiet. Is-soċjetà rikorrenti tallega li ma tridx tersaq għall- pubblikazzjoni tal-kuntratt finali għat-trasferiment ta' din l-art minħabba li s- soċjetà intimata mhix tonora t-termini li ntrabtet bihom fil-konvenju, fosthom il-modalità tal-ħlas, u l-konfini stabbiliti bejn il-partijiet, tant li s-soċjetà rikorrenti tallega li b'dan l-iżvilupp tagħha, is-soċjetà intimata qiegħda tisporġi bil-bini fuq parti mill-art li s-soċjetà rikorrenti qatt ma kellha l-ħsieb li tittrasferixxi. Il-Qorti kkonsidrat li l-konvenju ffirmat bejn il-partijiet imkien ma jistipula li s-soċjetà intimata setgħet tagħmel xi xogħlijiet ta' żvilupp fuq l-art li dwarha ġie ffirmat il-konvenju bejn il-partijiet, u li għalhekk sa fejn inbeda xogħol ta' żvilupp da parti tas-soċjetà intimata qabel ma din akkwistat l-art b'titolu ta' xiri, dan ix-xogħol qiegħed isir mis-soċjetà intimata fuq proprjetà li mhix tagħha. Prima facie jidher li s-soċjetà rikorrenti għandha raġun tilmenta li Paġna 19 minn 22 Qrati tal-Ġustizzja Mandat ta' Inibizzjoni Numru 1937/2018/1 LM x-xogħol da parti tas-soċjetà intimata qiegħed isir b'mod abbużiv u illegali, u dan stante li minkejja li s-soċjetà intimata fir-risposta tagħha qalet li kien hemm ftehim bejn il-partijiet li ladarba jiġi ffirmat il-konvenju għall-bejgħ tal- art, hi tkun tista' tibda bix-xogħol, madanakollu quddiem il-Qorti ma nġabet l- ebda prova li dan kien il-każ. Il-Qorti kkonsidrat li s-soċjetà rikorrenti ilmentat ukoll mill-fatt li s-soċjetà intimata qiegħda tipprospetta li tagħmel parti mill-iżvilupp tagħha fuq art li mhix ser takkwista u li m'hemm ebda ftehim għat-trasferiment tagħha fil- konvenju li ġie ffirmat bejn il-partijiet. Dan jirriżulta mis-survey li sar mill-perit maħtur mis-soċjetà rikorrenti u li ġie esebit flimkien mar-rikors promutur fil- kawża li hemm bejn il-partijiet, liema dokumentazzjoni ġiet esebita wkoll f'dawn il-proċeduri.19 Dawn il-fatturi ġew ikkonsidrati mill-Qorti u tqies għalhekk li prima facie r-rikorrenti għandha raġun tilmenta li l-iżvilupp kif prospettat qiegħed isir b'mod abbużiv u illegali inkwantu qiegħed isir fuq art li mhix tas-soċjetà intimata, u f'parti minnu qiegħed isir fuq art li m'hemm l- ebda ħsieb li tiġi ttrasferita lis-soċjetà intimata mis-soċjetà rikorrenti. Jifdal hekk li jiġi mistħarreġ l-element rikjest tal-preġudizzju irrimedjabbli u jekk hemmx il-ħtieġa li jitwaqqaf l-iżvilupp li qiegħed isir mis-soċjetà intimata is-soċjetà rikorrenti ma ssofrix preġudizzju irrimedjabbli. kkonsidrat li s-soċjetà rikorrenti ressqet talba għall-ħruġ ta' dan il-Mandat minħabba li sar żvilupp fuq proprjetà li hi tagħha, liema żvilupp qiegħed jillimitaha fit-tgawdija tal-proprjetà tagħha u ċertament li qiegħed jillimitaha 15 tal-proċess. Paġna 20 minn 22 Qrati tal-Ġustizzja Mandat ta' Inibizzjoni Numru 1937/2018/1 LM fir-rigward tan-negozjar ta' dik il-parti tal-art li mhijiex koperta bil-konvenju li ġie ffirmat bejn il-partijiet. F'każ li s-soċjetà intimata titħalla tkompli bl-iżvilupp li qiegħda twettaq, il-preġudizzju li ser issofri s-soċjetà rikorrenti f'każ li jinstab li s-soċjetà intimata qiegħda tagħmel xogħlijiet ta' żvilupp fuq proprjetà li mhix tagħha, dan ikun preġudizzju li ma jkunx jista' jiġi rimedjat, stante li lis-soċjetà rikorrenti ser tkun itteħditilha darba għal dejjem art li hi ma xtaqitx tittrasferixxi, jew li almenu ma xtaqitx tittrasferixxi bis-saħħa tal-konvenju li ġie ffirmat bejn il-partijiet. Jekk is-soċjetà intimata titħalla tkompli bix-xogħlijiet ta' żvilupp inkwistjoni, ma jkunx hemm mod kif din l-art terġa' tiġi ripristinata lura għall-istat li kienet fih qabel sabiex tkun tista' terġa' tiġi rilaxxjata favur is- soċjetà rikorrenti speċjalment jekk il-bini li jsir f'dik il-parti tal-art, jiġi inkorporat ma' bini akbar li hemm il-ħsieb li jsir mis-soċjetà intimata. tqis għalhekk li l-element rikjest tal-preġudizzju irrimedjabbli jekk dan il- Mandat ma jintlaqax, ġie sodisfatt ukoll. Illi għar-raġunijiet hawn fuq mogħtija, il-Qorti tilqa' t-talbiet tas-soċjetà rikorrenti u żżomm lis-soċjetà intimata milli tagħmel xogħol ta' kwalsiasi natura, inkluż xogħol ta' tħaffir u kostruzzjoni, fuq l-art jew proprjetà tas- soċjetà rikorrenti mmarkata bl-aħmar fuq il-pjanta annessa mar-rikors 7 tal-proċess), li tinsab fl-Imrieħel, aċċessibbli minn triq bla isem li tiżbokka għal fuq Imrieħel By-Pass, konfinanti mill-Grigal ma' plot B2, mil-Lbiċ ma' plot C2, mill-Punent ma' triq ġdida bla isem li tiżbokka fi Paġna 21 minn 22 Qrati tal-Ġustizzja Mandat ta' Inibizzjoni Numru 1937/2018/1 LM Mrieħel By-Pass u mix-Xlokk ma' stabbiliment bl-isem 'Pace & Mercieca' jew irjiħat aktar preċiżi, u dan peress illi jirriżulta li ġew sodisfatti l-elementi rikjesti mil-liġi għall-ħruġ ta' Mandat ta' Inibizzjoni. Bl-ispejjeż ta' din il-proċedura jitħallsu mis-soċjetà intimata. Mogħti kameralment fil-21 ta' Diċembru, 2018. Paġna 22 minn 22 Qrati tal-Ġustizzja